JohanHeinsen/ENO huggingface dataset:
Den Vest-Sjællandske Avis, 1830-06-01
Det er bekiendt, at de Franske liberale Blade ere imod Toget til Algier, fordi de frygtefor at det skal forskaffe deres Antagonister Hertugen af Polignat og Gen. Bourmont formegen Hæder. Til Exempel paa hvorvidt deres Lidenskabelighed kan gaae, hvad man kan tillade sig at skrive i Frankerige, og hvad man der taaler at høre, kan følgende Sted af Bladet National tiene: Hvilket Udfald endog Toget til Algier vil faae, hedder det deri, saa ville alletider vore Soldater indlægge sig Berømmelse, uden at vor Regiering derved vil kunne fortiene den. Et Foretagende, som foraarsager saa store Omkostninger, og som ved det Vanheld, hvorfor det er udsat, kun tilveiebringer saa ubetydelige Resultater er altid et daarligt Forsøg og uværdigt for en viis Regiering. Et heldigt Udfald vil ikke kunne retfærdiggiøre Regieringen med Hensyn til dens Daarskab, men et ulykkeligt Udfald vil med rette paadrage den den offentlige Forbandelse. (Det er næsten utroeligt, at det kan blive taalt i en Stat, at saadant noget bliver sagt; men Regieringen tænker vel saaledes, lad det Onde komme for Dagens Lys, saa faaer Folk Øinene op om dets Beskaffenhed, og det giør da ikke nær saa megen Skade, som naar Bagtalersen hemmelig lister sig omkring. Desuden er det en sikker Erfaring, at enhver Ting ruinerer sig selv ved Overdrivelse.)
Den Vest-Sjællandske Avis, 1830-06-01
Det er besynderligt at see hvor forskiellig Menneskenes Meninger ere: Vi have nyelig læst den Engelske Capitain Johnsons Forslag; derimod den Nordamerikanske Consul Shaler, som længe har opholdet sig i Algier og kiender nøie Tilstanden, siger: at Havnen er nu godt beskyttet af Fæstningsværker, og at man har siden den Tid da den Engelske Admiral Lord Exmouth for retog sit Angreb paa den, anlagt endnu flere Fæstningsværker til at forsvare den. Et stærkt Castil ved Navn Casanda, behersker Havet, og Kysten er desuden dækket ved svære Batterier, saa at det vilde være en Afsindighed at angribe den fra denne Side, eller blot fra Havet af, og at en Flaade, som ikke blev understøttet af Landtropper kan ikke gjøre andet end indskrænke sig til en Blokade. Staden ligger ellers paa Skraaeningen af en Høi og hæver sig i Form af et Amphietheater. Fra Søen af har den en imponerende og malerisk Udseende, især da Husene, ere hvide og forsynede med Altaner; Staden er forresten omgiven med en høi Muur, Gaderne ere snevre.
Den Vest-Sjællandske Avis, 1830-06-01
J disse Dage er den afd. Obrist Boutins Kaart over Algier udkommet i Paris, dette ypperlige Arbeide, Resultatet af møisommelige og nøiagtige Undersøgelser, har i tyve Aar ligget under den Franske Regierings Segl. De Materialier han har samlet til dette Kaarts Forklaring, have været meget gavnlige for Ministeriet under Forberedelserne til Expeditionen imod Algier. - Da Oberst Boutin af Napoleon sendtes til Barbariet, begav han sig til Algier, hvor det lykkedes hans Klogskab, Standhaftighed og Anstrængelser, til Trods for Barbarernes mistroiske Characteer, at optage Planer over Staden og Omegnen; under disse Arbeider stod at hans Hu til at udfinde Midler til engang at ødelægge denne Søerøver Rede. Den vanskeligste Deel af hans Arbeide var, at undersøge Havnen og de forskiellige Ankergrunde. For at opnaae dette Øiemed, lod han som han morede sig med at angle efter Fisk; men imidlertid brugte han Blyloddet, ved Snoren til Sonde, nøiagtigen beregnede han Distantserne og Dybden, indprægede i sin Hukommelse hvad han havde iagttaget, og opskrev dette ved sin Hiemkomst. Netop da han var i Begreb med at fuldende sine Undersøgelser, kom Algiererne ham paa Spor. En Dag mødte Havnecommandanten ham paa Gaden, standsede ham og sagde: Hør du Christenhund; jeg raader dig, at pakke dig bort; kommer du tilbage, saa lader jeg dig levende opbrænde", Obersten lod sig ikke dette sige to Gange, men gik ufortøvet ombord paa et Østerrigsk Skib, der var bestemt til Livorno. -
Den Vest-Sjællandske Avis, 1830-06-01
Frankerige havde dengang Krig med England; Boutin betroede sine Papirer i Fragmenter til Skibsmandskabet, for saaledes desto lettere at redde dem, og navngav det en Mand, til hvem de skulde afleveres, dersom han selv blev tagen til Fange af Fienden. Hans Anelse skuffede ham ikke; et Par Dage dereftet blev Skibet giort til Prise af en Engelsk Fregat, og Oberst Boutin ført til Malta, hvor han blev indstævnet for "Transports Office." Men han lod sin Tiener iføre sig den Franske Oberstuniform og undkom selv heldigen. Efterat han havde vanket omkring paa Naboekysten i 8 Dage og fristet Livet med Melk og Frugt, erfarede han, at hiint Østerrigske Skib var frigivet. Paa et Maltesiske Fartøi indhentede han dette, fandt sine Papirer og sin Tiener, som Englænderne havde ladet fare, da de mærkede, at de vare blevne trukne ved Næsen. Da Oberst Boutin kom til Paris, overlerede han sin Journal og sine Kaart tegninger til den daværende Franske Regiering.
Den Vest-Sjællandske Avis, 1830-06-01
J Aaret 1811 erholdt Obersten befaling, at begive sig til Orienten. Det blev ham paalagt, at giennemreise og nøiagtigen undersøge Syrien, der lære det Arabiske Sprog, og, om mueligt, trænge ind i Arabien selv, for ogsaa at beskrive dette Land.
Den Vest-Sjællandske Avis, 1830-06-01
Ved denne Leilighed lærte han Pitts Søsterdatter, den ved sit mangeaarige Ophold i Orienten og ved sine Bizarrerier navnkundige Lady Stanhope, at kiende. Denne i Reisebeskrivelser saa ofte omtalte Englænderinde - som allerede dengang havde stor Jndflydelse og siden af Beduinerne blev kronet til Dronning i Palmyra - modtog ham meget gunstigen. Under hendes mægtige Beskyttelse var hans Foretagende næsten lykket ham, da han blev myrdet af nogle Arabere, der vilde stiæle en Pose med Medailler, som de vidste, var i hans Eie. Lady Stanhope hævnede denne berømte Reisendes Død; hun lod hans Mordere henrette og fordrede hans Efterladenskab tilbage, det hun ogsaa erholdt, uden anden Hielp end hendes personlige Jndflydelse. - Boutins Fortienester ere kun blevne lidet bekiendte og lidet paaskiønnede. Han var en beskeden Mand og een af den gamle Armees Tappre. Jmidlertid har ene han leveret Ministeriet flere gavnlige Dokumenter til Expeditionen mod Algier, end dette nu ved en Mængde af rigeligen betalte Agenter, har været istand til at forskaffe sig. Efter Boutius Tegninger og Manuskripter har man udkastet Planen til Toget imod Algier. Lykkes dette, saa har han dertil væsentligen bidraget, og ikke Lidet.
Den Vest-Sjællandske Avis, 1830-06-01
Oversigt over Dagens udenlandske Nyeheder. Hs. Majestæt den Russiske Keiser afreiste fra Petersborg den 14de Mai for at begive sig til Varschau tilligemed Storfyrste Michael. Rigsdagen skal aabnes der den 28de. Den 20de om Formiddagen Kl. 11, ankom de høie Personer til denne Stad. Cæsarewitsch Constantin blev overrasket ved deres pludselige Ankomst, da han først havde ventet dem om Aftenen. J Varschau var nu alt opfyldt med Tilberedelser til de høie Giæsters Ankomst. Keiserinden forventes at komme nogle Dage sildigere; Kronprinsen af Preussen og mange fornemme Personer have fra Preussen begivet sig dertil. Demoiselle Sountag er reist dertil over Posen. - Jnden Keiseren forlod Peters borg blev der holdet en Mønstring paa Mars pladsen. - Den Tyrkiske Ambassadeur Halil Pascha var ogsaa tilstæde ved Maneuvren. Han tilligemed sin Medgesandt Suleimann Nedschib Effend havde den 9de Afskedsaudience hos Keiseren, og Keiserinden, og have derpaa forladt denne Stad; Keiseren har skiænket dem den hvide Ørns Orden, decoreret med Diamanter. De politiske Forhandlinger synes saaledes at være tilendebragte. En Tyrkisk Fregat er afsendt til Odessa for at afhente dem. - En Expedition udrustes i Canstantinopel til at understøtte Statholderen paa Øen Candia, hvis Tropper ere blevne meget svækkede i Fægtningerne med Grækerne.
Den Vest-Sjællandske Avis, 1830-06-01
Det foruroliger Porten meget at Bulgarerne udvandre i Hobeviis til Bessarabien, uagtet Grev Diebitsch søger at forhindre det. Hr. Vassenkoansættes som Russisk Consul i Staden Selimno, ved Balcanbierget. Folkemængden i Constantinopel tager stærkt til ved Jndvandringen af de bortflygtede Armenier, og ved det at flere Tusinde Græske Søefolk nu have toget Tieneste paa den Tyrkiske Flaade. – Den Preussiske Statstidende indeholder en Skrivelse fra London af 14de Mai, ifølge hvilken Underhandlingerne med Prins Leopold om Antagelsen af Souverainiteten over Grækenland ere ganske hævede, da Prinsen har besluttet sig til ikke at ville opgive sin beqvemme Privatstand og ombytte den med de Uroligheder som kunne forventes af en saadan Regiering. Kongens Sygdom skal ogsaa have bidraget til denne Beslutning; men det Franske Blad Gazetten og det Engelske Blad Coureren sige: at det ikke forholder sig saaledes; det sidste siger: at der maatte gives meget stærke Grunde naar Hs. Kongelige Høihed skulde retfærdiggjøres ved nu at frasige sig en Værdighed, som han eengang, saa høitidelig har antaget. Man erfarer, tilføier dette Blad, at kun nogle faa Biomstændigheder blive endnu forhandlede imellem ham og de Allierede, og man har Grund til at troe, at der ikke har fundet Vanskeligheder Sted ved noget væsentligt Underhandlingspunkt. Prinsen er den 19de reist til sit Landgods Claremont. Bladet Brighton Gazette siger endog: at Orlogskibet Ganges og Fregatten Pallas blive udrustede i Portsmouth for at bringe Prinsen til Grækenland. – Marqvien af Londonderry har nyelig i Overhuset, spurgt: naar Papirene angaaende de Græske Anliggender skulle blive forelagte Huset og som man for to Maaneder siden har lovet at ville giøre; Greve Aberdeen svarede: at der nu bliver trykket paa dem, og at de skulle blive forelagte Huset den næste Mandag, ikke fordi Marquien havde erindret derom, eller fordi nogle Dokumenter ere blevne publicerede udenlandske Blade, men fordi Underhandlingerne have naaet det Punkt, at Regieringen holder det nu for passende at forelægge Dokumenterne. (Greven siger ikke et Ord om enten Prinsen har taget imod denne Jndbydelse eller ikke.) J Grækenland skal man blot have det imod Prins Leopolds Udnævnelse, at man frygter for at komme derved i en for afhængig Forbindelse med England, hvorfor man hellere ønsker at faae den unge Hertug af Leuchtenberg paa Thronen, da Kongen af Baiern har beviist Grækenland saa store Velgierninger.
Den Vest-Sjællandske Avis, 1830-06-01
Præsidenten har foreslaget at uddeele Jorder blandt den fattige Deel af Nationen; et Forslag som finder meget bifald. Jfølge Eft rretninger over München forbedrer den indvortes Tilstand i Grækenland sig betydeligt. Jorderne dyrkes med Jver, Statsindtægterne tage til, og Handelen kommer i Gang; Tyrker og Græker omgaaes ganske venskabelig med hinanden; mange Tyrker komme til Grækenland for at hente deres Familier. Doct Zuccarini har begivet sig til Epidauros, for at undersøge den berømte Sundheds=Kilde ved Æsculaps Tempel.
Den Vest-Sjællandske Avis, 1830-06-01
De nyeste Efterretninger fra England sige, at Kongen af England er i en betydelig Bedring, saa at man endog haaber hans Helbredelse; men andre mene, at det er kun en Lettelse som er tilveiebragt ved en Operation paa Foden, som Chirurgen Hr. Brodie har foretaget sig, hvilken Operation ogsaa blev foretaget med Hertugen af Pork.
Den Vest-Sjællandske Avis, 1830-06-01
J Underbuset er billen angaaende Jødernes Emancipation forkastet den 17de med 228 imod 165. Stemmer. - J Birmingham har den politiske Union holdet en Forsamling. 20000 Mennesker, toge Deel i den og over 100,000 Mennesker stimlede sammen; der blev meget debatteret og Tilveiebringelsen af en Parlamentsteform. - Kongen af Sverrig har antaget Storthingets Forslag, at lade sin Gemalinde krone i Christiania. - Den Spanske Hoftidende har bekiendtgjort, at Dronningen af Spanien er frugtsommelig. – Bonapartes Moder, Letitia Ragniolini, døde i Rom den 26de April. Hertugen af Reichstadt eller den unge Napoleon bliver hendes Hovedarving. - Den 21de April blev Aarsdagen for Roms Anlæggelse celebreret; det er 2579 Aar siden. - J München arbeides nu af al Magt paa Stadens Forskiønnelse; Glyptotheket bliver færdigt i October og paa Penacotheket eller Localet for den store Maleriesamling bygges rask. Thorvaldsen arbeider paa en stor Statue til Hest af Churfyrste Maximilian den Første, som skal opstilles paa Vittelbacher-Pladsen. Maleren Cornelius er afreist med sine Elever til Rom for at arbeide paa de store Fresco Malerier, som skulle pryde den nye Ludvigskirke i München.
Den Vest-Sjællandske Avis, 1830-06-01
- Staden Venedigs Handel tager betydeligt til siden den er bleven til en Friehavn. - J Amarika seer det uroeligt ud. J Mexico er et nyt Partie staaet op imod Regieringen med Gen. Gucrero i Spidsen, og i Columbien rykke Paez og Bolivar med deres Armeer imod hinanden.
Den Vest-Sjællandske Avis, 1830-06-01
Nyeste Post-Efterretninger. Efterretningen om den store Forandring i det Franske Ministerium er bleven bekræftet. Moniteuren indeholder en Række af Forordninger, alle af 19de Mai, contrasignerede af Præsidenten for Ministerialconseilet, Fyrsten af Polignac. Hr. Chautelauze, Præsident for Tribunalet i Grenoble, er bleven udnævnt til Seglbevarer og Justitsminister. Den hidtilværende Minister for det Jndenlandske, Baron v. Montbel, til Minister for Financerne (de Franske Blade bemærke, at man har aldrig hørt at denne Mand har nogen finde beskiæftiget sig med Financevæsenet), og vor, som det bedder i Forordningen, meget elskede og troe Greve af Peyronnet, Pair af Frankerige, til Minister for de indenlandske Anliggender. (Det er denne Mand som af alle det Villeliske Ministeriums Medlemmer, havde den offentlige Stemme meest imod sig. Modpartiet vil nu betragte hans Tilbagekaldelse i Ministeriet, som at have den Bestemmelse, at han ved sin faste Ultra-Characteer skal lede Valgene efter Regieringens Ønsker. Hvor lykkeligt, udraaber en forstandig Mand, kunde ikke det nærværende Frankerige være, naar allene den gamle og nye Tid kunde udsone sig med hinanden; thi det er forgiæves at forlange, eller at vente, at hiin vil nogensinde komme saadan tilbage som den engang var, og det var heller ikke at ønske, at den nye Tid skulde med Vold lukke sig selv Døren op og trænge ind med alle sine Forvildelser.) Endvidere er der oprettet et nyt Ministerialdepartement for de offentlige Arbeider, til hvis Chef Præsekten for Departementet Seine og Olse, Baron Capelle er bleven udvalgt. Generaldirekteuren for Broe, Chaussee- og Minevæsenet Bequey, den afgaaede Justitsminister Hr. von Courvoister, Generaldirekteuren for Forstvæsenet Greven af Berthier og Baron von Ballainvilliers ere blevne udnævnede til Statsraader. Forandringen har giort en overmaade stor Sensation, især paa Børsen. De to afgaaede Ministre, Hr. v. Chabrol og Hr. v. Courvoister, bleve anseete for at være de meest moderate Medlemmer af Cabinettet. Det nye Departement, flere Titularværdigheders Oprettelse foraarsage betydelige Udgifter.
Den Vest-Sjællandske Avis, 1830-06-01
Baron Capelle var tilforn en Yndling af den Bonapartiske Familie; men har udmærket sig siden ved sine Cabaleringer ved Valgene til Fordeel for Ministeriet. Alle disse Omstændigheder kunne ikke andet end giøre et dybt Jndtryk paa Publikums Gemyt. Det egentlige Ultrapartie har saaledes triumphereret og Vill listernes Haab synes aldeles tilintetgjort, thi Hr. von Peyronnet har allerede i lang Tid været uenig med Hr. v. Villele og har nærmet sig til Fyrsten af Polignac. Den offentlige Opmærksomhed er derfor spændt paa Valgene. Begge Partier bestræbe sig for at Udfaldet skal blive efter deres Ønske. flere Præsekter have kaldet endeel af de anseeligste Valgmænd til sig, og erklærer dem: at Valget staaer dem frit for, naar de kun ikke vælge nogen af de 221 Medlemmer, som voterede for den bekiendte Addresse. Det liberale Partie opstiller derimod det Princip, at netop disse 221 Medlemmer fortiene at vælges paa nye.
Den Vest-Sjællandske Avis, 1830-06-01
Kongen af Preussen afreiser den 3 Juni til Slottet Fischbach i Schlesien, hvor Keiserinden af Rusland vil indtræffe til samme Tid. Om Keiseren kommer med veed man ikke; men man troee det. De høie Herskaber forblive paa Slottet i 10 Dage, og i den Tid skulle de Tropper, som cantonere i Schlesien, maneuvrere for Hs. Majestæt. Herpaa reiser Keiserinden til Reval for at bruge Søe badene; men Keiseren reiser til den Tyrkiske Grændse for at modtage hans Tropper, som komme tilbage derfra, og for selv at overbevise sig om Tingenes Tilsland ved Donau. Kongen reiser derfra tilbagetil Berlin, derfra til Badet i Toplitz og i Efteraaret begiver han sig til Rhinlandene for at holde Mane uvrer over Tropperne. - J Persien har nu Rusland erholdt fuldkommen Satisfaction; da de Perioner, som vare skyldige i Gesandtens Mord, ere blevne straffede paa det haardeste. - Man befrygter en Krig imellem Nordamerika og Mexico om Provinsen Teias, hvorfor de Forenede Stater skalle have budt 10000 Dollars; men faaet et diarvt Afslag. – Englænderne have paa den sidste Leipziger Messe opkjøbt mange fiinuldede Faar forat lade bringe til Nyeholland. - Allevegne fra i det Tyrkiske Rige klages over de overordentlige Udvandringer af de christelige Jndvaanere, hvilket foruroliger Porten paa det Yderste.
Den Vest-Sjællandske Avis, 1830-06-01
Stokholm, den 20de Mai. J Gaar Eftermiddags blev den nyfødte Prinsesse høitidelig døbt i Slotscapellet. Daabsacten forrettedes af Sveriges Primas, Erkebiskop Dr. Rosenstein, Ridder af Seraphineordenen. Hs. K. H. erholdt i Daaden Navnene: Charlotte Eugente Auguste Amalie Albertine.
Den Vest-Sjællandske Avis, 1830-06-01
Deres Majestæters Reise til Norge er bestemt til den 18de Junii. Det Norske Statsraad har faaet befaling til at lade den Krone, hvormed Hs. Majestæt i vor Frelsers Kirke i Christiania skal krones til Norges Dronning, udarbeide i Guld, efter et af det bestemt Model. Statsminister Grev Wetterstedt ledsager Deres Majestæter.
Den Vest-Sjællandske Avis, 1830-06-01
Jndenlandske Efterretninger. Odense. J Aftes (d. 27de) Kl. 11 indtraf Hs. K. H. Prins-Gouverneuren atter hertil fra en Jnspections=Reise i Kiøbstæderne Svendborg, Fan borg, Assens og Middelfart. Hs. K. H. Prinsesse Carolme Amalie tiltraadte i Mandags fra Faaborg Reisen til Augustenborg. (Hemp. Av.) Svendborg, d. 24de Mai 1830. Byens Raadhuus, hvortil Grundstenen af H. K. H. Prins Christian Frederik naadigst lagdes den 28de Mai 1829, er nu fuldført og tillige indviet ved en Fest, der intet lod tilbage at ønske; thi heelt igiennem aandede den aaben Glæde, og Erkiendelse af den modtagne Velgierning, Kiærlighed til Kongen og til det dyrebare Kongehuus, hvis første Prins, vor elskede Gouverneur, med høie Gemalinde, var Siælen i denne os uforglemmelige Borgerfest. (S. Bl.)
Den Vest-Sjællandske Avis, 1830-06-01
Beltpassage. Fra den 24de til den 30te Mai 1830. Til Fyen, Kiøbmand Amann med Søn. Handelsf. Møller og Weber; Kbmd. Eppens; const. Toldkasserer Bourgius; Toldkass. Drastrup; Mad. Theil og Datter, Mad. Herdahl; Avlinasbestyrer Møller; Mad. Olivarius; Agent Grosserer Zing; Cand. jurus Ammisbøll, Frøken Paludan Müller; Strømpeh. Fløe; Giestgiver Lund; Fuldm. Crossing. Til Siælland. Sekretair Mariager; Handelsf. Müller; Skrædermester Halborsen; Handelsm. Knudsen; Pastor Holst med Kone og 5 Børn; Dandselærer Kølbe; Stud. juris v. Deurs, Skræderm. Dahl; Kbd. Møller; Frøken Bülow; Kammerherre Grev Bille Brahe med Grevinde og Følge; Cancellieraad Byefoged Bierfreund med Frue og Datter; Hr. Hansen. (De øvrige indenlandske Efterretninger og Avertissementer skulle følge næste Gang.)
Den Vest-Sjællandske Avis, 1830-06-01
AVERTISSEMENTS. Løverdagen den 5te Juni, Formiddag Kl. 10, bliver ifølge Forliig og passeret Udlæg, samt efter Vedkommendes Reqvisition, afholdet offentlig Auction hos Skoemagermester Gudmansen, paa hans Boepæl paa denne Byes Løvegade, over endeel ham tilhørende Jndboe, bestaaende af Borde, Stole, Sengesteder, Sengklæder, Kiøkkentøi og Værktøi m.v.; hvilket herved bekiendtgjøres. Gude. Slagelse den 28de Mai 1830. 4. Torsdagen.
Den Vest-Sjællandske Avis, 1830-06-01
Auction over Kornvare. d. 3die Jn ni førstkommende, om Formiddagen Kl. 10, lader Grosserer Arbo's Enke til Lundbyegaard, ved offentlig Auction sammesteds bortsælge et Partie Kornvare, bestaaende af circa 400 Tdr. Rug, tildeels af 1828 Aars Afgrøde, 550 Tdr. Byg og 40 Tdr. hvide Ærter, alt af Gaardens egen Avl. Hvilket herved til Lysthavendes Efterretning bekiendtgiøres. Wordingborg den 19de Mai 1830. Kinch. Torsdagen den 3die Juni, bliver hos Undertegnede ved offentlig Auction bortsolgt en betydelig Deel indsadt Gods, bestaaende af Meubler, Kobber, Tin, Messing og Jernfang, Gangklæder, Dækketøi, Ost, en nye Harve, en jernaxlet Fiellevogn, en Barbiner-Rok med 90 Tene, med mere. Auctionen begynder Kl. 9. Corsøer den 26de Mai 1830. Hans Dahl.
Den Vest-Sjællandske Avis, 1830-06-01
over en Deel Bøgetræer paa Skov-Auction Roden, samt en betydelig DeelHesselgiersel, vil blive afholdt Fredagen den 4de Juni førstkommende i Eichstedslunds Skov under Frederiks lunds Gods, efter de paa Auctionsstedet nærmere bekiendtgiørende Conditioner, hvoriblandt denne, at vederhæftige Kiøbere gives Kredit i 12 Uger. De Lysthavende ville behage at møde ved Skovfogdens Huus i bemeldte Skov, om Morgenen Kl. 9. Frederikslund den 26de Mai 1830. C. Haaen.
Den Vest-Sjællandske Avis, 1830-06-01
At Hr. Etatsraad Peter Johansen te Reergaard og Frue Etatsraadinde Henriette de Neergaard, født Schow, ved Commissionens Samling i Dag, have erholde: extraderet deres Boer, bekiendtgiøres herved. Opbuds- og Arrangements-Commissionen i Etatsraad de Neergaards og Frues Boe, den 28de Mai 1830. Harhoff. J. A. B. v. Neergaard.
Den Vest-Sjællandske Avis, 1830-06-01
Til Opdragelse og Underviisning i de almindelige Skolekundskaber, og, om ønskes, i det latinske Sprogs Begyndelsesgrunde, ønsker Undertegnede, i Forening med en saare vakker naars Dreng, endnu at modtage eet eller to Drengebørn. Hylstrup Skole ved Sorøe. Høyer. Lottoriesedler til 3. Clas Classe=Lottorier, af det 85de Kongelige Kiøbenhavnske Classe=Lottorie, kunne fra nu af, og indtil den i deres ihændehavende Sedler, i Overeensstemmelse med Planen, bestemte Tid, fornyes hos Undertegnede. Ligeledes kunne De, som ei have havt Sedler til første og anden Classe, erholde nye Lodsedler til 3die Classe, Hele, Halve eller Qvarter, efter Behag. Slagelse Postgaard den 1ste Juni 1830. Schiott.
Den Vest-Sjællandske Avis, 1830-06-01
En Jomfrue, som er vandt til at informere, ønsker sig antaget i et Huus, helst paa Landet, for at undervise Pigebørn. Hun forstaaer Fransk og Tydsk, samt de fornødne Skolevidenskaber tillige med Haandarbride og Tegning. Hun er villig at deeltage i hvad der ellers forefalder i Huset og tilfreds mod billige Vilkaar, Hun anbefales paa det bedste fra det Sted hun har været, og anvises fra Kiøbenhavn i Sølvgaden No. 410, første Sal.
Den Vest-Sjællandske Avis, 1830-06-01
Kiøbenhavns Fattigvæsen angaaende. Hvide uldne Sengetepper med blaa Kanter, 3 1/2 Alen lange, 3 Alen brede, af udmærket Fiinhed, forfærdigede i Fabriquen paa Ladegaarden udenfor Kiøbenhavns Nørreport, ere til Udsalg i sammes Magazin, hvor tillige endeel særdeles smukke trykkede Bordtepper og Merinos i de allernyeste Dessains, samt Tartans, Klæde Hestedækkener, Uldgarn, med mange flere Vare af god Bonitet og til særdeles billige bestemte Fabriquepriser, ere at faae tilkiøbs. Uld kan leveres som contant Betaling.
Den Vest-Sjællandske Avis, 1830-06-01
En Haugekarl, som i Gartnerens Fraværelse, kunne have fornøden Tilsyn or bestyre en Hauge, kan strax erholde en god Condition, naar man desangaaende henvender sig til Bogtrykker Magnus i Slagelse, som giver nærmere Anviisning.
Den Vest-Sjællandske Avis, 1830-06-01
En velopdragen Dreng, som er confirmeret, kan strax antages i Lære hos Naalemager Ohmeyer i Slagelse.
Den Vest-Sjællandske Avis, 1830-06-05
Den Vest-Siællandske Avis, eller: Ugeblad. Slagelse. for Ad landske Historie. uden, og inden tigste Nyeheder. Dagens vig Redigeret af Hr. Pastor Ridder Bastholm. Trykt og forlagt af Peter Magnus. 16de Aarg. Løverdagen den 5. Juni 1830. No. 45 med Kongelig allernaadigst Tilladelse, at forsendes med Brevposten i Danmark og Hertugdømmene.